Mann alvorlig skadet etter knivstikking i Oslo
Politiet fikk melding om hendelsen i Jens Bjelkes gate like over klokken 05.00 søndag morgen. – Det tyder på at det har vært en slåsskamp mellom flere personer, trolig inne i en leilighet, sier operasjonsleder Rune Ullsand til VG.To menn, den ene hardt skadet, har blitt fraktet til Ullevål sykehus. – Mannen som er hardt skadet har status som fornærmet, mens den andre har status som mistenkt, sier Ullsand. Sykehuset opplyser at fornærmede har alvorlige, men ikke livstruende, skader. Den mistenkte får behandling for lettere skader.Politiet har også innbrakt tre vitner som skal avhøres. Ifølge Ullsand er det for tidlig å si noe om relasjonen til de fem. – Politiet gjennomfører kriminaltekniske undersøkelser på stedet. Vi er også i gang med vitneavhør, gjennomgang av rapporter og sikring av spor. Fornærmede og mistenkte skal avhøres når det lar seg gjøre, sier han.
En mann er brakt til Ullevål sykehus med alvorlige skader etter knivstikking på Tøyen.